Comencen els treballs del pla anual de repavimentacions als carrers de la Pau i Felip II
02 d’octubre 2019

![Imagen 1](/media/actualidad/PublishingImages/1 Políticos/C_pepe_gil.jpg)![Imagen 2](/media/obddxoge/92_c_pavimentacion-calles-paz-felipe-ii-16.jpg)

_![](/media/fa2pziuy/92_c_pavimentacion-calles-paz-felipe-ii-4.jpg)  
__Carrer la Pau en l'inici de les obres​  
_

  

El departament de Manteniment informa que a partir de hui comencen els treballs de repavimentació dels carrers dels diferents nuclis de població. En concret, hui s'inicien als carrers de la Pau i Felip II.

  

El pla anual de pavimentacions, que compta amb un pressupost inicial de 380.000 euros, ja disposa d'un contracte adjudicat i, per este motiu, s'inicien les actuacions en diferents carrers del municipi, tant d’Almardà (Gato Montés), com del Port de Sagunt i de Ciutat Vella.

  

Des de Manteniment asseguren que els recursos sempre són escassos per a realitzar este tipus d'intervencions i, per este motiu, es preveu que les partides en el pressupost de 2020 augmenten considerablement.

  

Prèviament a fer qualsevol treball, s'informarà el veïnat de cada carrer amb la senyalització corresponent. A més, asseguren que els treballs en el nucli de Sagunt començaran una vegada passades les festes del 9 d’Octubre per a evitar així les molèsties.

  

Finalment, el departament de Manteniment demana disculpes per les molèsties que es puguen causar, encara que s'intente minimitzar-les sempre es generen xicotets problemes que s'intenten solucionar de la millor manera.

  

El regidor de Manteniment, Pepe Gil, ha manifestat que amb estes obres “**es millora la seguretat per a tots els vianants i també la qualitat de vida en la població**” i ha assegurat que durant octubre i novembre s'acabaran les obres de repavimentació que estaven previstes per a enguany, així com que prompte es licitaran les de 2020 que tindran un pressupost major al de 2019.

![](/media/efrh0nmp/92_c_pavimentacion-calles-paz-felipe-ii-6.jpg)  
_Encreuament del carrer la Pau amb Jaume I  
_

![](/media/u14dzsa5/92_c_pavimentacion-calles-paz-felipe-ii-14.jpg)  

_Encreuament del carrer Felip II amb carrer la Pau​_

*   [](http://www.facebook.com/sharer.php?u=https://aytosagunto.es/va/actualitat/comencen-els-treballs-del-pla-anual-de-repavimentacions-als-carrers-de-la-pau-i-felip-ii/ "Facebook")
*   [](http://twitter.com/share?url=https://aytosagunto.es/va/actualitat/comencen-els-treballs-del-pla-anual-de-repavimentacions-als-carrers-de-la-pau-i-felip-ii/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comencen-els-treballs-del-pla-anual-de-repavimentacions-als-carrers-de-la-pau-i-felip-ii/ "Linked In")
*   [](mailto:?body=https://aytosagunto.es/va/actualitat/comencen-els-treballs-del-pla-anual-de-repavimentacions-als-carrers-de-la-pau-i-felip-ii/)